אולימפיאדת פריז (1900)

אולימפיאדת פריז (1900) היא האולימפיאדה השנייה בעת החדשה. האירועים התקיימו כחלק מן התערוכה העולמית של פריז (1900) והאולימפיאדה נמשכה 6 חודשים, מ-14 במאי עד 28 באוקטובר 1900. השתתפו בתחרויות 997 ספורטאים מ-24 מדינות ולראשונה השתתפו באולימפיאדה ספורטאיות. תחרויות התקיימו ב-19 ענפים. באולימפיאדה לא התקיימו טקסי פתיחה ונעילה רשמיים, אך ב-3 ביוני 1900 התקיים מצעד חגיגי של הספורטאים בולודרום דה ונסן כחלק מחג "איגוד קבוצות ההתעמלות בצרפת" (Union des sociétés de gymnastique de France). במהלך התחרויות התעוררה שערורייה לאור הכוונה לקיים תחרויות גם בימי ראשון: ספורטאים מארצות הברית, שנשלחו ברובם על ידי מכללות, נאלצו לבחור בין השתתפות ביום ראשון (שהיה נחשב אז בארצות הברית ליום מנוחה מקודש) לבין הפסד. ערך מורחב – אתלטיקה באולימפיאדת פריז (1900) האתלטים המצטיינים בתחרות היו כולם מארצות הברית, שזכתה בסך הכל ב-39 מדליות מתוך 67 אפשריות, מהן 16 מזהב מתוך 23 אפשריות. אלווין קריינזלין (ארצות הברית ארצות הברית) זכה ב-4 מדליות זהב, בריצת 60 מטר, בריצת 110 מטר משוכות, בריצת 200 מטר משוכות ובקפיצה לרוחק. ג'ון טוקסברי (ארצות הברית ארצות הברית) זכה ב-5 מדליות, שתי מדליות זהב בריצת 200 מטר ובריצת 400 מטר משוכות, שתי מדליות כסף בריצת 60 מטר ובריצת 100 מטר ומדליית ארד בריצת 200 מטר משוכות. אירווין בקסטר (ארצות הברית ארצות הברית) זכה ב-5 מדליות, שתי מדליות זהב בקפיצה לגובה ובקפיצה במוט ו-3 מדליות כסף בקפיצות מהמקום: לרוחק, משולשת ולגובה. ריי יורי (ארצות הברית ארצות הברית) זכה ב-3 מדליות זהב בקפיצות מהמקום: לרוחק, משולשת ולגובה. מאיר פרינסטיין היהודי (ארצות הברית ארצות הברית) זכה ב-2 מדליות, מדליית זהב בקפיצה משולשת ומדליית כסף בקפיצה לרוחק. בתחרות ההתעמלות השתתפו 108 ספורטאים מצרפת מתוך 135 ספורטאים שייצגו 8 מדינות. נבחרת (הרפובליקה הצרפתית השלישית צרפת) זכתה בכל שלוש המדליות שחולקו. הטניסאית שרלוט קופר (הממלכה המאוחדת של בריטניה הגדולה ואירלנד בריטניה) הייתה האישה הראשונה בהיסטוריה שזכתה במדליית זהב אולימפית בענף הטניס, והאישה הראשונה שזכתה במדליית זהב אולימפית בתחרות אישית. זכתה בשתי מדליות זהב, אחת ביחידות ואחת בזוגות מעורבים. ערך מורחב – שחייה באולימפיאדת פריז (1900) השחיין פרדריק ליין (אוסטרליה) זכה בשתי מדליות זהב במשחים הקצרים, ל-200 מטר חופשי ול-200 מטר מכשולים חופשי. השחיין ג'ון ארתור ג'רוויס (הממלכה המאוחדת של בריטניה הגדולה ואירלנד בריטניה) זכה בשתי מדליות זהב במשחים הארוכים, ל-1000 מטר ול-4000 מטר חופשי. השחיין ארנסט הופנברג (הקיסרות הגרמנית גרמניה) זכה בשתי מדליות זהב במשחה ל-200 מטר גב ובמשחה הקבוצתי. השייטת הלן דה פורטאלה (שווייץ שווייץ) התחרתה בקטגוריית סירת מפרש 1–2 טון ביחד עם בעלה הרמן דה פורטאלה ואחיינה ברנד דה פורטאלה, ובכך הייתה לאישה הראשונה בהיסטוריה שהשתתפה במשחקים האולימפיים וכן האישה הראשונה שזכתה במדליית הזהב האולימפית, חודשיים לפני שרלוט קופר. במספר ענפים נערכה לראשונה תחרות אולימפית. יצוין, כי מכיוון שמדובר באולימפיאדה השנייה בתקופה המודרנית, והראשונה בה השתתפו הנשים כמתחרות, ענפים רבים הוצגו לראשונה, או לכל הפחות הוצגו לראשונה כתחרות בה משתתפות גם נשים. מספר ענפים היו מיוצגים באולימפיאדה זו בלבד, ולאחר מכן נזנחו באולימפיאדות הבאות: מרוצי אופנועים ומכוניות הטסת כדורים פורחים קריקט קרוקט כדור בסקי (pelota vasca) שחיית 200 מ' עם מכשולים שחייה תת-מימית באולימפיאדת פריז, נערך טורניר הכדורגל הראשון במשחקים האולימפיים. השתתפו בו רק שלוש קבוצות ששיחקו שני משחקים, ולא חולקו מדליות לקבוצות, אבל הוועד האולימפי הבינלאומי החליט לתת קרדיט לבריטניה, צרפת ובלגיה, ולהגיש להם מדליות על סמך הצלחתם בטורניר. המשחקים נערכו באצטדיון הוולודרום דה ונסן בפריז. יהודים באולימפיאדת פריז מדיה וקבצים בנושא אולימפיאדת פריז בוויקישיתוף אתר האינטרנט הרשמי של אולימפיאדת פריז (באנגלית) סטטיסטיקות והרכבי הקבוצות בטורניר הכדורגל אמיר ענבר, סיפורה של האולימפיאדה המבולגנת בהיסטוריה, באתר הארץ, 30 באוקטובר 2013 אולימפיאדת פריז, באתר אנציקלופדיה בריטניקה (באנגלית) THE 1900 OLYMPIC GAMES, Results for All Competitors in All Events, with Commentary by Bill Mallon, McFarland & Company, Inc., Publishers, 2009 FACTSHEET THE GAMES OF THE OLYMPIAD UPDATE - OCTOBER 2013